**Услови и критериуми за пријавување на јавниот повик за креирање**

**на** **програмата за култура за 2021 година**

**Општи критериуми:**

За обезбедување на финансиска / техничка поддршка за организирање/реализирање на планиран настан, проект и др. од Програмата за култура на Општина Кочани барателот поднесува барање за одржување / организирање на културниот настан кое ги содржи следните податоци:

* финансиска конструкција на проектот/настанот,
* цел на настанот,
* место и време на одржување.
* во кој дел му е потребна финансиската поддршка од Општината.

Посебни критериуми за разгледување и оценување на пријавените проекти/ настани/активности од страна на здруженијата и поединци од Општина Кочани заради распределба на средства од буџетот на Општина Кочани:

Заради аплицирање на средства од буџетот на Општина Кочани, Општина Кочани секоја година распишува јавен повик за пријавување на проекти од областа на културата. Пристигнатите предлог-проекти ќе ги разгледува и рангира посебна Kомисијата формирана од страна на Градоначалникот на Општина Кочани.

За аплицирање по објавениот јавен повик за добивање средства од Буџетот на Општина Кочани за реализација на проекти/настани/активности во утврдениот рок, барателот самостојно или во соработка или партнерство со други здруженија, организации, установи, институции, бизнис-сектор или поединци треба да ги исполнува следните критериуми:

1. Здружението/организацијата/поединецот својот проект да го реализира на територијата на Општина Кочани;
2. Здружението да е регистрирано во Централниот регистар на Република Македонија
3. Здружението/организацијата да има сопствена жиро-сметка;
4. За апликации со побаран износ под 50.000 денари, здружението / организацијата да делува најмалку 6 месеци;
5. За апликации со побаран износ над 50.000 денари, здружението / организацијата да има реализирано најмалку 1 проект;

*Исклучок од точките 4 и 5 може да се направи само доколку при разгледување на предлог проектите Комисијата оцени дека поднесениот проект е од важно локално значење за општината во областа на културата од аспект на масовен развој на локалниот интерес/ пошироко анимирање на младите и/или помалите;*

1. Барателот да има доставено извештај за сработените – реализирани проекти до Општина Кочани, кои биле финансирани од страна на општината;
2. Барателот треба да достави портфолио за реализираните проекти;
3. Барателот да приложи опис на проектот, концепт, карактер на проектот – дали е концепцијата оригинална, дали е здружението / организацијата член на домашни и меѓународни организации или други субјекти, да се опише целта на проектот, ефектот кој би го постигнал и неговата одржливост;
4. Приоритет имаат проекти со кои барателот би остварил не само локален, туку и регионален и поширок ефект.

**Музички изданија**

Музичкиот состав или музичарот / музичарката за кој се аплицира, да се /е роден /а или да живее во Општина Кочани. Доколку се аплицира за група – мнозинството од групата треба да се жители на Кочани.

Музичкиот материјал со кој се аплицира и се претендира да биде објавен на физички носач на звук, мора да е отпеан на македонски јазик или на еден од јазиците на националностите кои живеат во општина Кочани.

Овој конкурс не се однесува на снимање на песни или пак објавување на носач на звук на само една песна. Конкурсот е за поддршка за објавување на комплетен албум.

Материјалот со чии текстови се поттикнува расна, национална и верска или друга нерамноправност или омраза, нема да се разгледуваат.

Изданијата кои ќе бидат финансиски поддржани, односно пораките кои се упатуваат преку нив, не мора да го одразуваат официјалниот став на општината по одредени прашања.

Пријавата треба да содржи биографија на изведувачот / составот со список на јавни настапи, опис на проектот – албумот (музички жанр, идеја, текстови, број на песни, приближен датум за издавање на албумот...). Пожелно е да се достават и аудио записи, како од претходни албуми или синглови, така и од материјалот за кој се аплицира.

**Литература**

Општина Кочани секоја година издава или подржува издавање на дела кои се од интерес за Општината и дела со кои го поддржува уметничкиот израз на поединецот. Издавачката дејност- публикации опфаќа:

- Поддршка на научно – истражувачки дела;

- Поддршка на делa од уметничка литература;

- Поддршка на дело од стрип литература;

- Откуп на значајни литературни дела кои се веќе издадени а се од интерес за Општината.

**Фестивали од мал, среден и поголем тип**

Апликантите треба да понудат предлог програма за реализација на фестивалите. Фестивалите треба да бидат со разнолик карактер: концерти, работилници, перформанси, предавања, изработка на мурали и графити, изложби и слично.